ⵎⴱⴰⵕⴽ ⵓ ⵍⵄⵕⴱⵉ

ⵏⴱⴰ ⵏⵖ ⴷ ⵏⴱⴰ ⵚⴰⵖⵕⵓ (ⵉⵙⵎ ⵏⵏⵙ ⵙ ⵜⵉⴷⵜ: ⵎⴱⴰⵕⴽ ⵓ ⵍⵄⵕⴱⵉ), ⵉⵍⵓⵍ ⴰⵙⵙ ⵏ 9 ⵛⵓⵜⴰⵏⴱⵉⵔ 1982 ⴳ ⵎⵍⵍⵄⴱ ⴳ ⵜⵙⴳⴰ ⵏ ⵉⵎⵜⵖⵔⵏ, ⵜⵎⴰⵏⴹⵜ ⵏ ⴷⵔⴰ ⵜⴰⴼⵉⵍⴰⵍⵜ ⴳ ⵍⵎⵖⵔⵉⴱ, ⵉⴳⴰ ⴰⵎⴳⴰⵢ ⴷ ⴰⵎⵖⵏⵏⵊ ⴰⵎⴰⵣⵉⵖ. ⵉⴳ ⴰⵎⴽⵔⴰⵙ ⵏ ⵢⴰⵜ ⵜⵔⴰⴱⴱⵓⵜ ⵏ ⵓⵥⴰⵡⴰⵏ ⴰⵎⴰⵣⵉⵖ ⵚⴰⵖⵔⵓ ⴱⴰⵏⴷ. ⵉⵜⵜⵡⴰⵙⵙⴰⵏ ⵙ ⵜⵓⴳⴳⵓⵜ ⵏ ⵜⵣⵍⴰⵜⵉⵏ ⴰⵎ: ⵎⵓⵃⴰ, ⴳⵔⴰⴷ ⵉⴼⴰⵙⵙⵏ, ⵓⵍⴰⵛ ⵙⵎⴰⵃ ⵓⵍⴰⵛ, ⴰⵡⵙ ⵉⵢⵉ ⵜⴰⵍⴰ ⴷ ⵜⴰⴱⵔⴰⵜ ⵉ ⵓⴱⴰⵎⴰ. ⵢⵉⵡⵉ ⵜⴰⵙⵎⵖⵓⵔⵜ ⵏ ⵓⵎⴰⵔⴳ ⴰⵎⴰⵣⵉⵖ ⴳ 2010 ⵙⴳ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ.

ⵜⵓⴷⵔⵜ ⵏⵏⵙ
ⵉⵍⵓⵍ ⵏⴱⴰ ⴰⵙⵙ ⵏ 9 ⵛⵓⵜⴰⵏⴱⵉⵔ 1982 ⴳ ⵎⵍⵍⵄⴱ, ⵢⴰⵜ ⵜⵉⵖⵔⵎⵜ ⵉⵎⵥⵥⵉⵏ ⴳ ⵜⵙⴳⴰ ⵏ ⵉⵎⵜⵖⵔⵏ ⴳ ⵓⵙⴰⵎⵎⵔ. 

ⵉⵙⵙⵏⵜⵉ ⵜⴰⵖⵓⵔⵉ ⵏⵏⵙ ⵙⴳ ⵎⵍⵍⵄⴱ ⴰⵔ ⵉⵎⵜⵖⵔⵏ ⵛⵡⵉ ⴰⵔ ⵎⴽⵏⴰⵙ ⴷⴰⵔⵜ ⴽⵔⴰ ⵏ ⵉⵙⴳⴳⵯⴰⵙⵏ ⵢⵉⵡⵉ ⵙⵏⴰⵜ ⵜⵓⵔⴰⴳⵉⵏ: ⵜⴰⵎⵣⵡⴰⵔⵓⵜ ⴳ ⵜⵎⴰⵙⵙⴰⵏⵉⵏ ⵜⵉⵙⵔⵜⴰⵢⵉⵏ ⴳ 2006 ⴷ ⵜⵉⵙⵙ ⵙⵏⴰⵜ ⴳ ⵜⵉⵖⵓⵔⵉⵡⵉⵏ ⵜⵉⴼⵕⴰⵏⵚⵉⵢⵉⵏ ⴳ 2009 ⵉⵍⵀⵓ ⴰⵔ ⵉⵙⵎⴰⵜⵜⴰⴳ ⵉ ⵓⵎⴰⵙⵜⵔ ⵎⴰⵛⴰ ⵜⴰⵎⵜⵜⴰⵏⵜ ⵏⵏⵙ ⵓⵔ ⵜ ⵜⵓⴷⵊⵉ ⴰⴷ ⵜ ⵉⵙⵎⴷ. ⵖⵓⵔⵙ ⴽⵔⴰ ⵏ ⵉⵔⵣⵣⵓⵜⵏ ⴷ ⵜⵉⵔⵔⴰ ⵖⴼ ⵍⵎⵖⵔⵉⴱ ⴷ ⵜⵉⵍⴰⵡⵜ ⵏ ⵉⵎⴰⵣⵉⵖⵏ.

ⵜⴰⵎⵥⵉⵢⵜ ⵏⵏⵙ
ⵙⴳ ⵜⴰⵎⵥⵉⵢⵜ ⵏⵏⵙ ⴷ ⵏⵜⵜⴰ ⵖⵓⵔⵙ ⵢⴰⵏ ⵓⵏⵏⵖⵣⵍ ⵉ ⵓⵎⵉⵔⵉⴳ ⵉⵍⵎⴷ ⴰⵣⴼⵣⴰⴼ ⵖⴼ ⵜⴳⵉⵜⴰⵔⵉⵜ ⴷ ⵓⵙⴰⴽⵙⵓⴼⵓⵏ ⴷ ⵜⴳⵎⵎⵓⵎⵜ ⴷ ⵎⵛⵜⴰ ⵢⴰⴹⵏ. ⵉⴳ ⴰⵡⴷ ⴰⵎⴷⵢⴰⵣ ⵙ ⵜⵎⴰⵣⵉⵖⵜ ⴷ ⵜⵄⵕⴰⴱⵜ ⴷ ⵜⴼⵕⴰⵏⵚⵉⵚⵜ. ⵉⴱⴷⴰ ⴰⵎⴰⵔⴳ ⵙⴳ ⵜⴰⵎⵥⵉⵢⵜ ⵏⵏⵙ, ⵉⵖⵏⵏⵊ ⴳ ⵜⵉⵏⵎⵍ ⵏⵏⵙ ⴷ ⵓⵙⵉⵏⴰⵏ ⵉⵜⵜⵡⴰⵙⵙⵏ ⴳⵔ ⵉⵎⵃⴹⴰⵔⵏ ⴳ ⵜⵙⴷⴰⵡⵉⵜ.

ⵜⴰⵡⴰⵖⵉⵜ ⵏⵏⵙ
ⴳ ⵢⵓⵍⵢⵓⵣ 2010 ⵢⵓⵎⵉ ⴳ ⵓⵏⵎⵓⴳⴳⴰⵔ ⴰⵎⴹⵍⴰⵏ ⴳ ⵙⵡⵉⵙⵔⴰ, ⴷⴰⵔⵜ ⴰⵍⵍⵉⴳ ⴷ ⵢⴰⵖⵓⵍ ⵙ ⴽⵔⴰ ⵏ ⵓⵙⵙⴰⵏ ⵜⵙⵙⴰⵖⵜ ⵢⴰⵜ ⵜⵡⴰⵖⵉⵜ ⵉⴳⵊⵎ ⵙ ⵓⵙⴳⵏⴰⴼ ⴰⵙⵔⴷⴰⵙ ⵏ ⵕⵕⴱⴰⵟ ⵛⵡⵉ ⴰⵔ ⵜⵙⴼⵓⵜⵓ ⵚⵚⴰⵃⵜ ⵏⵏⵙ ⵛⵛⵡⵉ ⵛⵛⵡⵉ.

ⵜⴰⵎⵜⵜⴰⵏⵜ ⵏⵏⵙ
ⵉⵎⵎⵓⵜ ⴳ 9 ⵉⵏⵏⴰⵢⵔ 2011 ⵉⵜⵜⵢⴰⴷⵔ ⴳ ⵓⴷⵖⴰⵔ ⵏ ⵜⵍⴰⵍⵉⵜ ⵏⵏⵙ ⴷ ⵏⵜⵜⴰ ⵓⵔⵜⴰ ⵉⵣⵔⵉ 28 ⵏ ⵉⵙⴳⴳⵯⴰⵙⵏ.ⴰⵏⴰⵥⵓⵕ ⴰⵎⴰⵣⵉⵖ ⵏⴱⴰ ⴳ ⵓⵏⵓⴳⴳⴰ ⵏ ⵙⵉⴷⵉ ⵔⴱⴱⵉ ⵉⵜⵜⵓⵃⴹⴰ
ⵜⴰⵎⵏⵜⵉⵍⵜ ⵏ ⵜⴰⵎⵜⵜⴰⵏⵜ
ⵜⵓⴳⴳⵓⵜ ⵏ ⵎⴷⴷⵏ ⴷⵉⴳⵙⵏ ⵉⵙⵎⵓⵏⵏ ⵏⵏⵙ ⵏⵏⴰⵏ ⵉⵙⴷ ⵛⴰⵏ ⵉⵜⵙⵏ ⴰⵢⴷ ⵜⵜ ⵉⵏⵖⴰⵏ ⵙ ⵓⴽⵍⵓ ⴰⵛⴽⵓ ⴰⵔ ⵉⵜⵎⵖⵏⴰⵙ ⵎⴰⵔ ⵜⵉⵏⵓⵔⴰⴼ. ⵎⴰⵛⴰ ⵎⵓⵃⴰ ⵎⵍⵍⴰⵍ ⵉⵏⵏⴰ ⵉⵙ ⴷ ⵏⴱⴰ ⵉⵍⵍⴰ ⴷ ⴰⵎⴰⴹⵓⵏ ⵙⴳ ⵛⵃⴰⵍ. ⴷ ⵙⴳⴳⵯ ⵉⵙ ⵜⵉⵙⵙⵏ ⴷ ⵚⵚⴰⵃⵜ ⵏⵏⵙ ⵓⵔ ⵜⴳⵉ ⴱⵉⵅⵉⵔ. ⵅⴰⵍⵉⴷ ⵓⵍⵄⵔⴱⵉ ⵢⴰⵏ ⵙⴳ ⵉⴳⵎⴰⵎⵏ ⵏ ⵚⴰⵖⵔⵓ ⴱⴰⵏⴷ ⴷ ⴳⵎⴰⵙ ⵏ ⵏⴱⴰ ⵉⵏⵏⴰ : "ⵏⴱⴰ ⵜⴰⵎⵍⵍⴰ ⵏ ⵔⴱⴱⵉ ⴼⵍⵍⴰⵙ ⵉⵍⵍⴰ ⵢⴰⵖⵜ ⵛⵓⵔⴳ ⵙⵜⵕⵓⵚⵚ ⴷ ⵓⵔ ⵖⵓⵔⵖ ⴰⵏⵥⴰⵜⵏ ⵏⵏⴰⵙ ⵏⴳⴳⴰⵔ ⵜⵓⵔⴷⴰⵢⵜ ⵖⴼ ⵛⴰ ⵉⵙ ⵜ ⵉⵏⵖⴰ. ⵉⴽⵎⵎⵍ "ⵎⵛ ⴷ ⵉⴼⴼⵖ ⵛⴰ ⴰⵎⴰⵢⵏⵓ ⵀⴰⵏ ⵉⵎⴰⵍ ⵉⵇⴹⴰ ⴰⴷ ⵉⵙⴱⴰⵏ ⵜⵉⴷⵜ".

ⴰⴷⵉⵙⴽⵓⴳⵔⴰⴼ

 2007: ⵎⵓⵃⴰ [ⵉⵜⵜⵓⵃⴹⴰ]
 2008: ⵜⵉⵍⴻⵍⵍⵉ [ⵉⵜⵜⵓⵃⴹⴰ]
 2009: ⴰⵡⵙⵉ ⵜⴰⵍⴰ [ⵉⵜⵜⵓⵃⴹⴰ]
 2010: No borderline [ⵉⵜⵜⵓⵃⴹⴰ]

ⵉⵙⵓⵖⴰⵍ